Aj keď s najlepším vedomím a svedomím triedite svoj domový odpad, stretávate sa s mnohými obmedzeniami či zákazmi. Otázniky vznikajú nielen nad plastovým odpadom, ale nad každým typom materiálu. V skutočnosti sme o separácii odpadu nedostatočne informovaní a stretávame sa s rôznymi názormi o tom čo kde patrí, popritom riešenie je jednoduchšie než sa zdá.
Ako sa triedi odpad vysvetlím najskôr jednoduchým príkladom, s ktorým sa pravidelne stretávame. Predstavte si, že vojdete do veľkej predajne, vyberiete sa na oddelenie potravín, prejdete na oddelenie ovocia a zeleniny a vyberiete si jablká. Na tomto oddelení sotva nájdete cestoviny a už vôbec nie elektroniku.
Či už si vyberiete Jonatánku alebo Renetku, stále hovoríme o vhodnej ingrediencii na výrobu vašej domácej štrúdle. Aj vlašskými orechami môžete štrúdľu naplniť, ale strúhaný petržlen by ste už do nej asi nedali, asi tak akoby ste nedali sklo medzi plasty alebo nezmiešali dva plasty s rôznymi vlastnosťami. Medzi odpadom majú jednotlivé produkty svoje recyklačné symboly a kódy a tie by mali lepšie slúžiť k jednoduchšiemu triedeniu. Hovoríme o známej recyklačnej značke v tvare trojuholníka s tromi, na seba nadväzujúcimi, šípkami.
Momentálne je evidovaných až 140 rôznych značiek, ale ako bežní spotrebitelia a nakladatelia s odpadom, ich nemusíme všetky spoznať. Pomohlo by, keby zberné dvory, okrem pomenovania predmetov (taška, fľaša, kartón,...) mali v blízkosti kontajnerov vyznačené aj konkrétne recyklačné symboly, pretože nie každá taška, fľaša či kartón majú rovnaké vlastnosti. Naučili by sme sa jednoduchšie rozpoznávať materiál a aj ho správne triediť. Výhodou je, že väčšina výrobcov už je povinná tieto symboly uvádzať.
Inými slovami, ak si recyklačná linka vie poradiť len s polyetylénmi - PET a LDPE, s polystyrénom (PS) si bude musieť poradiť iná technológia.
Symbol
Materiál
Príklady
1 PET - polyetyléntereftalát
rôzne druhy plastových fliaš z nápojov, čistiacich prostriedkov, fólie, sáčky, oblečenie z polyesteru, ...
2 HDPE - polyetylén, s vysokou hustotou
športové a cestovné plastové fľaše na pitie, vedierka, tvrdšie plastové obaly z čistiacich prosriedkov, obalové fólie, kojenecké fľaše,
viečka od PET fliaš, varné vrecúška, hračky ...